ПРИЛОЖЕНИЕ

*Мерките, представени в настоящия план за действие, трябва да бъдат изпълнени или ще бъдат изпълнени в съответствие с принципите за по-добро законотворчество, като при необходимост ще включват анализи и оценки на въздействието.*

|  |  |
| --- | --- |
| **Ключови действия, които Комисията трябва да предприеме** | **Примерен график** |
| **ХАРМОНИЗИРАНА МРЕЖА ОТ ЗАЩИТЕНИ ЗОНИ** |
| Критерии и насоки за идентифициране и определяне на допълнителни защитени зони и екологични коридори, за подходящо планиране на управлението и за начина, по който други ефективни мерки за опазване на конкретни зони и екологизиране на градските райони могат да допринесат за постигане на количествените цели на ЕС за 2030 г., свързани с опазването на природата | 2020 г. |
| Оценка на напредъка на ЕС при постигането на количествените цели за 2030 г. в областта на защитените зони и на необходимостта от допълнителни действия (законодателни или други)  | Най-късно до 2024 г. |
| **ПЛАН НА ЕС ЗА ВЪЗСТАНОВЯВАНЕ НА ПРИРОДАТА** |
| Предложение за количествени цели на ЕС за възстановяване на природата | 2021 г. |
| Насоки относно подбора на биологичните видове и местообитанията, за да се гарантира, че поне 30 % от защитените видове и местообитания, които понастоящем не са с благоприятно състояние, ще бъдат класифицирани в тази категория или при тях ще е налице категорична положителна тенденция | 2020 г. |
| Преразглеждане на Директивата относно устойчивата употреба на пестициди и по-стриктно прилагане на разпоредбите за интегрирано управление на вредителите | 2022 г. |
| Преглед и евентуално преразглеждане на Инициативата на ЕС относно опрашителите | 2020 г. |
| Мерки, с които се гарантира, че в изготвените от държавите членки стратегически планове в областта на ОСП се определят ясни национални стойности за съответните количествени цели на стратегията за биологично разнообразие и стратегията „От фермата до трапезата“, подпомагани, *inter alia*, от инструментите на ОСП и прилагането на Директивата за местообитанията  | От 2020 г. нататък |
| План за действие в областта на биологичното земеделие за периода 2021—2026 г.  | 2020 г. |
| Преразглеждане на Тематичната стратегия относно защитата на почвата | 2021 г. |
| Нова стратегия на ЕС за горите, включваща пътна карта за засаждане до 2030 г. на най-малко 3 милиарда нови дървета в ЕС | 2021 г. |
| Допълнително развитие на Европейската информационна система за горите | От 2020 г. нататък |
| Насоки относно практиките за залесяване и повторно залесяване, стимулиращи биологичното разнообразие, и природосъобразните лесовъдни практики | 2021 г. |
| Оценка на предлагането и търсенето на биомаса в европейски и световен мащаб и свързаната с това устойчивост | Текуща |
| Проучване на устойчивостта на използването на горска биомаса за производство на енергия | 2020 г. |
| Оперативни насоки относно новите критерии за устойчивост по отношение на горската биомаса за енергийни цели | 2021 г. |
| Преглед на данните за биогоривата, свързани с висок риск от непреки промени в земеползването, и определяне на траектория за постепенното им премахване до 2030 г. | 2021 г. |
| Нов план за действие за съхраняване на рибните ресурси и опазване на морските екосистеми  | 2021 г. |
| Насоки и подпомагане за държавите членки при идентифициране на обектите и помощ за мобилизирането на средства за възстановяване на 25 000 km свободно течащи реки | 2021 г. |
| Технически насоки за държавите членки във връзка с мерките им за преразглеждане на разрешенията за водочерпене и събиране на вода в резервоари и за възстановяване на екологичните потоци в преразгледаните планове за управление на речните басейни | 2023 г. |
| Създаване на Европейска платформа за екологизиране на градовете в рамките на ново Споразумение за зелен град с участието на градове и кметове | 2021 г. |
| Технически насоки относно екологизирането на градовете и съдействие при мобилизирането на финансови средства и изграждане на капацитет за държавите членки, местните и регионалните органи, включително за разработването на планове за екологизиране на градовете | 2021 г. |
| План за действие за интегрирано управление на хранителните вещества | 2022 г. |
| **СЪЗДАВАНЕ НА УСЛОВИЯ ЗА ПРЕОБРАЗЯВАЩА ПРОМЯНА** |
| Оценка на ефективността на новата рамка на сътрудничество за управление на биологичното разнообразие и на необходимостта от по-стриктен (правно задължителен или друг) подход към управлението на биологичното разнообразие  | 2023 г. |
| Преглед и евентуално преразглеждане на Директивата относно престъпленията срещу околната среда | 2021 г. |
| Нова инициатива за устойчиво корпоративно управление, свързана с правата на човека, както и задължение за полагане на дължима грижа по отношение на околната среда и задължителна надлежна проверка във всички икономически вериги за създаване на стойност | 2021 г. |
| Помощ за стартирането на европейско движение за бизнес и биологично разнообразие  | От 2020 г. нататък |
| Обновена стратегия за устойчиво финансиране | 2020 г. |
| Делегиран акт съгласно Регламента за таксономията, с който ще се установи обща класификация на икономическите дейности, оказващи значителен принос за опазването и възстановяването на биологичното разнообразие и екосистемите | 2021 г. |
| Разработване на методи, критерии и стандарти за по-добро интегриране на съображенията, свързани с биологичното разнообразие, в процеса на вземане на публични и бизнес решения на всички равнища, както и за измерване на екологичния отпечатък на продуктите и организациите | 2021 г. |
| Насърчаване на инициатива за отчитане на природния капитал в международен план | 2021 г. |
| Създаване на нов център за знания в областта на биологичното разнообразие | 2020 г. |
| Предложение за препоръка на Съвета за насърчаване на сътрудничеството в областта на образованието с цел постигане на екологична устойчивост, включително при обучението в областта на биологичното разнообразие | 2021 г. |
| **УСИЛИЯ НА ЕС ЗА ПРИЛАГАНЕ НА АМБИЦИОЗНА СВЕТОВНА ПРОГРАМА ЗА БИОЛОГИЧНОТО РАЗНООБРАЗИЕ** |
| Договаряне по време на 15-ото заседание на Конференцията на страните по Конвенцията за биологичното разнообразие на споразумение за амбициозна рамка за биологичното разнообразие след 2020 г.  | 2020—2021 г. |
| Договаряне на амбициозно споразумение относно морското биологично разнообразие в зоните, разположени извън националните юрисдикции, и относно определянето на три големи защитени морски зони в Антарктическия океан | От 2020 г. нататък |
| Oценка на въздействието на търговските споразумения върху биологичното разнообразие, като при необходимост се предприемат последващи действия  | От 2020 г. нататък |
| Мерки за предотвратяване или свеждане до минимум на предлагането на пазара на ЕС на продукти, свързани с обезлесяване или деградация на горите | 2021 г. |
| Преразглеждане на Плана за действие на ЕС срещу трафика на екземпляри от дивата флора и фауна  | 2021 г. |
| Предложение за по-строги правила за търговията със слонова кост в ЕС  | 2020 г. |
| Инициатива „НатурAфрика“ за опазване на дивата флора и фауна и ключовите екосистеми | От 2021 г. |